Μέικο Κάτζι

Η **Μέικο Κάτζι** (, 24 Μαρτίου 1947) είναι Ιαπωνίδα ηθοποιός και τραγουδίστρια *[[ένκα]]* (enka). Το πραγματικό της όνομα είναι Μασάκο Ότα (太田 雅子, Ōta Masako).

## Σταδιοδρομία
Γεννήθηκε στο Τόκιο. To 1970 και έχοντας ήδη εμφανιστεί σε αρκετές ταινίες (με μικρή απήχηση εντούτοις) υπογράφει συμβόλαιο με το στούντιο Νικάτσου και ακολουθεί η συμμετοχή της στη σειρά ταινιών *Nora-neko Rokku* (Stray Cat Rock). Οι ταινίες που πραγματεύονται τις συγκρούσεις μιας συμμορίας ανήλικων κοριτσιών, υπήρξαν αρκετά ευρηματικές αλλά είχαν σχετικά απλοϊκά σενάρια και ήσαν φθηνές παραγωγές. Το 1971 το στούντιο Νικάτσου κάνει στροφή προς την προσοδοφόρα παραγωγή ερωτικών ταινιών, για τις οποίες είναι σήμερα πασίγνωστο, δημιουργώντας ένα ιδιαίτερο στιλ ταινιών με την επωνυμία *[[roman porno]]* (**roman**tic **porno** - *ρομαντικό [[πορνό]]*). Σημειωτέον ότι δεν πρόκειται για σκληρή πορνογραφία, κάτι που εμφανίστηκε πολύ αργότερα στο Ιαπωνικό σινεμά (Daydream - 1981), αλλά για ταινίες παραδοσιακών ειδών (εποχής, δράσης, θρίλερ) με αρκετό όμως γυμνό.

Η Μέικο προκειμένου να αποφύγει την μετατροπή της σε στάρλετ του ερωτικού σινεμά εγκαταλείπει τη Νικάτσου, υπογράφει συμβόλαιο με την Τοέι και γνωρίζει το σκηνοθέτη Σούνια Ίτο. Μαζί θα γυρίσουν τρία δράματα φυλακής στη σειρά *Joshuu Sasori* (*Female Prisoner Scorpion*) που θα την κάνουν διάσημη σε ολόκληρη την Ιαπωνία. Οι ταινίες ήταν μεταφορά ενός πολύ γνωστού manga του δημιουργού Τόρου Σινονάρα. Στην τέταρτη ταινία της σειράς η εταιρεία αντικαθιστά τον σκηνοθέτη με τον Γιασάρου Χαζέμπε, η Μέικο διαφωνεί και αποχωρεί από την σειρά που συνεχίστηκε ως το 1998 με έξι ακόμα ταινίες σημαντικά κατώτερες ποιοτικά.

Το 1973 υποδύεται τη Γιούκι στην ταινία *[[Lady Snowblood]]* (*Shurayukihime*) που έγινε με το πέρασμα του χρόνου καλτ στις χώρες της δύσης. Η ταινία ήταν και πάλι μεταφορά ενός manga, του Καζούο Κόικε, και αποτέλεσε βασική πηγή έμπνευσης για το *[[Kill Bill]]* του Κουέντιν Ταραντίνο. Το 1974 γυρίστηκε και μια συνέχεια, το φιλμ *Lady Snowblood 2: Love Song of Vengeance* (*Shurayukihime: Urami Renga*).

Η Μέικο εμφανίστηκε σε πολλές από τις ταινίες του σκηνοθέτη Κίντζι Φουκασάκου, με πιο σημαντική από αυτές το *[[Yakuza Graveyard]]* (*Yakuza no hakaba: Kuchinashi no hana*) το 1976. Δυο χρόνια αργότερα, το 1978, πρωταγωνιστεί στην κινηματογραφική μεταφορά του *[[Sonezaki Shinju]]* (παραδοσιακό δραματικό θεατρικό έργο) κερδίζοντας 5 υποψηφιότητες και 4 συνολικά βραβεία.http://imdb.com/title/tt0077463/awards Η ταινία παραμένει εντούτοις άγνωστη στο ευρύ κοινό μην έχοντας κυκλοφορήσει σε video ή DVD.

Η καριέρα της στο τραγούδι ήταν σε άμεση σχέση με την καριέρα της στο σινεμά αφού πολύ συχνά τραγουδούσε στα soundtracks των ταινιών που πρωταγωνιστούσε. Το γεγονός αυτό οδήγησε σε μια δεύτερη άνθιση την καριέρα της όταν ο Ταραντίνο χρησιμοποίησε δυο από τα τραγούδια της στα soundtracks των ταινιών *Kill Bill*. Πιο συγκεκριμένα χρησιμοποιήθηκαν το κεντρικό τραγούδι του *Lady Snowblood*, "Flower of Carnage" (Shura no Hana) και το κεντρικό τραγούδι της σειράς ταινιών *Sasori*, "Urami Bushi".

## Δισκογραφία
**[[Zenkyoku Shu]]*

## Επιλεγμένη Φιλμογραφία
* *Kaidan Nobori Ryu* (1970) (The Blind Woman's Curse)
* Σειρά *Nora-neko Rokku*
** *Onna banchô: Nora-neko rokku* (1970) (Female Juvenile Delinquent Leader: Stray Cat Rock)
** *Nora-neko rokku: Wairudo janbo* (1970) (Stray Cat Rock : Wild Jumbo)
** *Nora-neko rokku: Sekkusu hanta* (1970) (Stray Cat Rock: Sex Hunter)
** *Nora-neko rokku: Mashin animaru* (1970) (Stray Cat Rock: Machine Animal)
** *Nora-neko rokku: Bōsō shudan '71* (1971) (Stray Cat Rock: Crazy Rider '71)
* Σειρά *[[Sasori]]*
** *[[Joshuu 701-gō: Sasori]]* (1972) (Female Prisoner #701: Scorpion)
** *Joshuu sasori: Dai-41 zakkyo-bō*(1972) (Female Prisoner Scorpion: Jailhouse 41)
** *Joshuu sasori: Kemono-beya* (1973) (Female Prisoner Scorpion: Beast Stable)
** *Joshuu sasori: 701-gō urami-bushi* (1973) (Female Prisoner Scorpion: #701's Grudge Song)
* *[[Lady Snowblood|Shurayukihime]]* (1973) (Lady Snowblood)
* *[[Battles Without Honor and Humanity: Hiroshima Deathmatch|Jingi naki tatakai: Hiroshima shito hen]]* (1973) (Battles Without Honor and Humanity: Hiroshima Deathmatch)
* *Shurayukihime: Urami Renga* (1974) (Lady Snowblood 2: Love Song of Vengeance)
* *[[Yakuza Graveyard|Yakuza no hakaba: Kuchinashi no hana]]* (1976) (Yakuza Graveyard)
* *Daichi no komoriuta* (1976) (Lullaby of the Earth)
* *Sonezaki Shinju* (1978)

## Παραπομπές


## Εξωτερικοί σύνδεσμοι

* Η Μέικο Κάτζι στην IMDb 
* Κριτική για το άλμπουμ Zenkyoku Shu
* Meiko Kaji LiveJournal
* Προφίλ στο Yahoo Japan (ιαπωνικά)

Κ
Κ
Κατηγορία:Ιαπωνέζες ηθοποιοί τηλεόρασης